**Hunllef Hedfan**

Gan Mared Edwards

**Cymeriadau:**

**Rhys a Lisa** – Cwpl yn eu 30au – Dosbarth gweithiol – gwneud unrhyw beth am fargen.

**Barry a Shannon** – Cwpl ifanc ychydig yn ‘Chavy’ gyda babi bach – Gwyliau cyntaf

**Helen** – Hypercondriac pan yn dod i deithio. Dynes yn ei 40au hwyr

**Rhiannon**, **Pwyll a Gwern** (Y Mab) – Teulu Dosbarth uwch sy’n hoff o ‘The finer things in life’

**Leon** – Y cynorthwyydd camp ar yr awyren

Mae’r ddrama hon yn adrodd hanes criw o bobl anlwcus sy’n mynd ar wyliau i Barcelona. Mae anghytuno ymysg cymeriadau, safonau slac y cwmni awyrennau a gwasanaeth ‘unigryw’ Leon y cynorthwyydd yn profi’n ormod i rai. Ond siawns, unwaith fydd pawb wedi cyrraedd Barcelona fydd yr ‘Hunllef Hedfan’ i gyd drosodd?....

--------------

**Golygfa 1**: *Mae’r llwyfan yn dywyll. Mae angen ei rannu mewn i 4 rhan – bydd pob cwpl/cymeriad yn cael eu gofod eu hunain – mae angen i’r gofodau hyn edrych fel coridor/porch o flaen drws ffrynt yn eu cartrefi. Mae pawb yn paratoi i gychwyn am y maes awyr.*

*Golau yn codi ar rhan 1 – Gweler Rhys a Lisa ar lawr hefo dau suitcase mawr*

Rhys**:** Ma hi lot rhy gynnar i fod yn effro!

Lisa: Nadi, mai’n hwyr os rywbeth! Nes di bwyso snooze ddwywaith heb ddeffro fi! Tyd!

Reit, dechreua di roi popeth yn y cases. Dwi di gweld hack ar ‘This Morning’ i safio lle er mwyn cael mwy o ddillad fewn.. felly, ti angen rhoi…

Rhys**:** Mwy o le? Gyno ni 22KG yr un! Siawns fydd hyd yn oed chdi yn stryglo i lenwi hwnna?

Lisa: *Yn anwybyddu ei sylwad negyddol* Ti angen rhoi y crysau yna ar ben ei gilydd os di hynny’n gneud sens? (*Golwg dryslyd ar Rhys*) Ych, fel hyn, sbia. (*Mae’n gosod un crys ar ben y llall yn daclus wedyn plygu’r breichiau fewn a’i blygu*.) Fel’na! A fedri di stwffio bron i 4 pâr o sannau fewn i sgidia hefyd i arbed lle. Wbath sy ddim yn ffitio jyst gwisga fo neu fydd na’m lle i’r cyrlars a hairdryer.

Rhys: Pam bo heina’n mynd yn ces fi?

Lisa: Paid a bod yn selfish! Dwi’n cario razor chdi yn make up bag fi yn lle mascara sbar fi fyd.

Rhys**:** (*Yn rowlio ei lygaid*) Iawn, ydi’r ffolder gen ti wan?

Lisa**:** Yndi! Pob booking, discount, voucher you name it!

Rhys: Reit, cau di rhain fyny, dwi’n mynd i neud siŵr fod pob man wedi cloi. Na’i treatio ni i frecwast yn yr airport!

Lisa**:** Rhys!! Dwi’m yn talu £15 am Sosij di crematio, wy calad a darn bach tila o bacon. Be sy haru chdi? Ma na Greggs ar y ffordd a dwi’n cal coffi am ddim a 50p off sosij roll am bo fi di arwyddo fyny i Specsavers.

Rhys**:** Ond ti’m yn gwisgo sbectol?

Lisa: Na, ond dwi’n bwyta sosij rolls. Na’i ganslo’r subscription cyn iddyn nhw gymryd pres o’r account.

Rhys: A wedyn defnyddio ebost fi i arwyddo fyny eto?

Lisa: Seren aur!! Ti’n dysgu’n sydyn. *(Y ddau yn chwerthin – Lisa yn gafael yn ei ches a’i bag)* Reit. A’i a hein i car.

*Mae’r golau yn diffodd ar eu rhan nhw ac yn codi ar y rhan nesaf (Bydd hyn yn gyfle i glirio rhan Rhys a Lisa o’r llwyfan cyn yr olygfa nesaf)*

Rhan 2 – *Props fel bod popeth wedi ei brynu o Laura Ashley rhyw 10 mlynedd nol.*

*Mae Pwyll a Gwern wrthi’n cael trefn ar y cases – popeth wedi ei drefnu yn berffaith ac yn fanwl. Daw Rhiannon i’r golwg mewn pyjamas sidan. Mae gwallt Rhiannon wedi ei osod mewn rollers perffaith.*

Pwyll**:** Bore da, Cariad. Wnes ti gysgu’n dda f’annwylyd?

Rhiannon**:** Roeddet ti’n annioddefol neithiwr, Pwyll. Mae fel cysgu wrth ymyl arth!

Pwyll: O wel, mae’n ddrwg gen i cariad. Does gen i ddim mo’r help. (*Mae’n closio ati am sws*)

Rhiannon: (*Dan gyfogi bron*) Paid ti dod yn agos ata’i hefo’r anadl yna. Ffiaidd.

(*Daw cnoc ar y drws, a daw Gwern i mewn. Mae tôn Rhiannon yn newid yn llwyr)*

Ah Gwern bach. Tyrd yma tywysog bach mami. O ti wedi cael dy hun yn barod i fynd a phopeth. Dwyt ti’n hogyn da!

Gwern**:** Do, Mami. Neshi’m medru cysgu wink neithiwr, oeddwn i mor gyffrous. Tydw i heb hedfan dosbarth dyntaf o’r blaen.

Rhiannon: Rwan rwan, tydy hynny ddim yn ein gwneud ni dim pwysicach na neb arall (*Heb berswadio neb)*. Ond mae o yn golygu Proseccoooo!

Pwyll: Gawni beidio mynd mor bell a’r tro diwethaf ella ia?

Gwern:Pam? Be ddigwyddodd tro diwethaf?

Rhiannon: *( Gan edrych yn gas ar Pwyll)* Dim byd. Fyse ddim yn well i ti ddechre llwytho’r car Pwyll? Dwi isho gwneud y mwyaf o’r amser yn y lounge cyn mynd.

Pwyll: Wrth gwrs, cariad. (Dan rowlio ei lygaid)

Rhiannon**:** Reit, Gwern bach tyd di i helpu mami dynnu’r cyrlyrs ma nei di? *It’s a two man job*.

*Mae’r golau’n diffodd ar eu rhan nhw wrth i Pwyll ddechrau cartio popeth allan o’r ystafell. Eto yn gyfle i glirio’r rhan yma o’r ystafell a dechrau gosod seddi i edrych fel man aros mewn maes awyr.*

*Mae’r golau yn codi ar Shannon a Barry efo’i babi bach Kyler Wyn.*

*Clywir sŵn babi yn crio*

Barry: (*Yn Wyllt)* Seriously, sut ma wbath mor tiny gallu neud gymaint o sŵn?

Shannon: Welcome to my world! Ti’n cysgu trwy’r sŵn yna pob blydi nos! Tyd yma washi. (*Mae Shannon yn gafael yn y car seat gyda Kyler ynddo)* Geith dad fynd a pob dim i car tra bo ni’n cael brecwast ia?

Barry: O ia, na’i sortio pob dim, peidiwch a phoeni!

Shannon: (*Yn gwbl sarcastig)* Ohh ti mor dda efo ni. Tyda ni’n lwcus Kyler? Cal dyn mawr cryf i helpu ni.

Barry: Atgoffa fi brynu earplugs yn yr airport!

Shannon: Di nhw’m actually’n stopio clustia chdi rhag popio. Myth dio.

Barry: Dim dyna pam dwisho nhw!! (*Gan ei gwneud hi’n amlwg ei fod yn cyfeirio at sŵn crio Kyler)*

Shannon: Wel dwi am gael rhai ‘di gludo i nghlustiau os neith o helpu efo dy blydi swnian di. (*Saib – y ddau yn rhyw hanner gwenu)*

Gawni fynd drw’r checklist et…

Barry: (*Gan dorri ar draws)* Shan!!! Am y 5ed tro, ma pob dim gyno ni!! Unig beth da ni heb bacio ydi’r blydi kitchen sink! Tyd laen! Da ni’n hwyr fel mai.

Shannon: Ia wel, os dwi’n ffeindio fy hun yn brin o nappies neu wipes bai chdi fydd o.

Barry: Coelia ne beidio ma babis yn gwisgo nappies ar draws y byd. Dwi’n meddwl fyddi di’n ok. 5 munud ne dwi mynd hebdda chi. (*Mae Barry yn codi’r cases ac yn trio bachu gymaint o’r bagiau a phosib. Mae’r golau’n diffodd ac yn symud i’r blwch nesa.* )

*(Daw’r golau mlaen ar Helen, yr hypochondriac. Mae’n rhoi ‘ted talk’ i’w hun yn y drych)*

Helen**:** Come on! Man up wan Hels! One in 1.2 million chance of dying on an airplane, siawns bo fi’m mor anlwcus a hynny! (*Mae’r panic yn setio fewn eto ac mae’n cymeryd llwnc o botel vodka cyn cymeryd ochenaid fawr. Mae’n eistedd ar stôl fach ac yn tyrchu yn ei hand luggage cyn tynnu pob mathau o survival kits a manuals allan. How to survive a plane crash ac yn y blaen. Arm bands, knee pads ayyb. Yna ar ôl sicrhau fod popeth ganddi mae’n rhoi’r cwbl lot yn eu hôl ac yn rhoi ei chôt amdani. Mae’n ffonio ei mam cyn cychwyn)*

Haia Mam, da chi’n iawn? (*Mai’n swnio reit ddigalon)* Oni jyst isho ffonio cyn mi fynd i ddeud… w na, fedrai ddim. Rhag ofn mai’r tro olaf fydd o. (*Mae tôn ei llais yn newid i fod wedi gwylltio)* Mam!!! Dwi’’n gwybod bo chi’n meddwl mod i’n hurt ond mae’r pethau ma yn digwydd! A sori os ydi meddwl am beidio’ch gweld chi eto yn brifo. Braf gwybod bo’ chi o’r un meddwl (*Yn sarcastig.)*

Na dwi’n gwybod… ia iawn…pam? … Ok fine… iawn cofiwch fi at dad… ok… caru ch…(*Mae’r ffon yn diffodd cyn iddi ddarfod ei brawddeg – Mae’n gweiddi’n flin at ei ffon)* Ia Helen, caru chdi fyd! Blydi charming!!

*(Mae’n cymryd un golwg arall yn y drych cyn cymryd gwynt dwfn a mynd am allan*

*Mae’r golau’n diffodd ac mae’r set yn cael ei symud i ffurfio ystafell aros yn y maes awyr.)*

***Golygfa 2*** *- Daw’r golau ‘mlaen ac mae pawb oni bai am Pwyll, Rhiannon a Gwern yn eistedd mewn rhes yn y maes awyr*

Lisa: Wela i efo’n llygaid bach i, rywbeth yn dechrau hefo S...

Rhys: Tŷ mewn ta tŷ allan?

Lisa: Y ddau

Rhys: Cymraeg ta Saesneg?

Lisa: Y ddau

Rhys: Be?

Lisa: Mae o yr un peth yn Gymraeg a Saesneg!

Rhys: Di hyna’m yn g’neud sens!

Lisa: Gesho ti fod - ddim 20 questions!!!

Rhys: Ymm Shops?

Lisa: Naci.

Rhys: Sgidia?

Lisa: Naci.

*Mae’r ddau yn parhau i chwarae’r gem yn y cefndir gyda’r sylw yn troi at Barry a Shannon.*

Barry: S’gen pobl ddim byd gwell i neud na chwara ‘*I spy’*?

Shannon: Chdi sy’ just yn boring. *Dwi’n caru airports, yr holl people watching a* dyfalu lle ma pawb yn mynd.

Barry: Ond ti’m yn gwbod na?

Shannon: Be ti’n feddwl?

Barry: Wel gosa bo nhw’n mynd i’r un lle a chdi, nei di byth wbod na.

Shannon: Na dwi’n gwybod.

Barry: So...be di point?

Shannon: Ma jyst yn hwyl dydi!! Trïa fo!

Barry: Na dwi’n ok diolch!

Shannon: Cwpl draw yn fan’cw a dau o blant. Dim ond hand luggage ‘lly ddim yn mynd am wythnos. Long weekend ella? Plant yn gorfod bod dan 10, Disney land ella?

Barry: *Yn amlwg yn dechrau mwynhau’r gêm –* Na no wê.

Shannon: O, pam be ti’n feddwl ta?

Barry: Wel ‘sa plant sy’n mynd i Disney ‘di cal i gorfodi i wisgo clustia Mickey Mouse isio i pawb wybod na fa’na ma nhw’n mynd. A ma nhw gyd mewn shorts a dillad haf – dydi hi ddim mor boeth a hynna yn Ffrainc adeg yma flwyddyn nadi.

Shannon: Wel wir, ‘sa rhywun yn meddwl bo chdi ‘di chwarae’r gêm yma o’r blaen.

*Daw Helen ymlaen yn edrych o’i chwmpas fel rhywun ar goll.*

Barry: Be di hanes y ddynas yma ta? Edrych fel nervous wreck i fi.

Shannon: O bechod! Teithio ben ei hun hefyd, sly.

Barry: Sa chdi’m isho hi ar yr un flight a chdi na sa. Un o’r pobl na fysa’n cal halusinations bo’ na berson ar y wing ne rwbath.

Shannon: Sh, mai’n dod yma.

Helen: Haia, yrm, ai fa’ma ydi’r lle cywir ar gyfer y daith i Sbaen sy’n mynd am 8:45?

Barry: Ia ‘na chi, cymerwch sedd yn fa’ma. Tydyn nhw heb agor y giat eto.

*(Mae Helen yn mynd i eistedd lawr wrth ochr Barry ac yn tynnu pâr o glustffonau allan ac yn eu rhoi yn ei chlustiau. Mae’n mynd ar ei ffôn ac yn dechrau ymarfer Sbaeneg ar Duolingo mewn acen Gymraeg cryf ar dop ei llais)*

Helen: Hola! Mi nombre es Helen. *(SFX Sain Duolingo fod yr ateb yn gywir)*

Que hora es?

Si, por favor.

Gracias.

*(Mae Barry yn chwifio’i law o’i blaen i gael ei sylw hi. Mae’n tynnu’r clustffonau.)*

Barry: Sori, da chi’n meindio peidio gweiddi gymaint? Ma’r bych yn trio cysgu lwch?

Helen: (*Gan sylweddoli ar crio mawr Kyler)* Ma ‘bych’ yn dipyn o hypocrite os da chi’n gofyn ’tha i.

Shannon: Ia, wel, siawns fedar dynes o’ch oed a’ch amser fod fwy hunan ymwybodol na babi bach. *( Ma Helen yn rhoi ei chlustffonau yn ôl i mewn ac yn troi ei chefn)*

Shannon: Jolpan!

Barry: Eniwe, *(yn ceisio newid y pwnc)* Be nawni ar ôl cyrraedd?

Shannon: Cysgu!

Barry: Be? Mond tua 1 fydd hi.

Shannon: Yn union. *Siesta time*.

Barry: Ti’m o ddifri?

Shannon: Barry – tydi Kyler heb gau ‘i geg ers yr eiliad ma’ ’di deffro. Oll dwisho ydi distawrwydd mewn stafell dywyll.

Barry: Wel, braf gweld bo’ chdi yn yr *Holiday mood.*

Shannon: *Fine*, na’i jyst cal *power nap* bach! Fyddi di angen *shower* ar ôl isda mor hir be bynnag.

Barry: Iawn, be di plan heno ta? Dwi di bod yn sbio ar lein am awgrymiadau llefydd bwyta. Ma na ddau le penodol ma pawb i weld yn awgrymu. *Restaurant La Boqueria* neu *La Cuina de Laietana.*

Shannon: Pa fath o fwyd ma nhw’n neud?

Barry: Spanish de.

Shannon: Fel be?

Barry: (*Yn ceisio dangos ei hŷn hefo’i acen) Paella, Chorizo, Patatas Bravas*.

Shannon: Waw – ti di bod yn stydio.

*(Mae’r sylw yn croesi nôl at Rhys a Lisa)*

Rhys: *Slimline tonic*?

Lisa: O my gosh ti’n ddifrifol!! Ne’i di *give up* rwan?

Rhys: Och, iawn! Be oddo ta?

Lisa: *Yn amlwg yn falch o’i hun –* Suitcase.

Rhys: Suitcase?? Ddudis di fod o rufath yn Gymraeg?

Lisa: Wel be arall ti’n alw fo?!

Rhys: *Wedi synnu gormod i ateb.* *Mae Rhys yn edrych ar ei oriawr ac yn codi i fynd i siarad gyda Leon.*

Rhys: Haia mêt, Da ni fod yn boardio ers 5 munud. Pob dim yn iawn?

Leon: (*Mewn llais camp)* All in good time, darling. Capten just yn g’neud ‘i final checks – (*At Lisa*) Ydio wastad mor keen a hyn ’ndi? Na’i neud yn siwr bo fi’n dod a’r trolley ata chdi gynta fyd ’li. Da ni’m isho strops ar yr awyren na nagoes.

*(Rhys yn amlwg yn difaru gofyn ac yn distewi’n syth)*

*(Daw Rhiannon a’r ddau arall i mewn ar frys mewn panic gan wthio’i ffordd trwy pawb i’r blaen.)*

Rhiannon: Sgiws me, priority check in. … Priority check in, diolch… ia na chi, priority ’lwch. (*Mae’n cyrraedd y blaen gan adael pawb yn edrych yn flin arnynt)*

Rhys: Um, ciw i’r priority ydi hwn.

Rhiannon: Oh, diolch cariad. *(Gan anwybyddu’r awgrym ei bod wedi gwthio mewn – mae’n troi at Leon ac yn chwilota am ei phasbort. Mae Rhys yn edrych arni yn geg-agored ond yn dewis peidio dadlau)*

Lisa: Oi! ‘Cariad’. Da ni gyd yn priority yn fama. Back of the line, cyw.

Rhiannon: (*Wedi dychryn ac yn edrych ar Lisa fel baw)* Oh.. (*Mae’n troi nôl at Leon*) Ble mae’r llinell dosbarth cyntaf? (*Mae Leon yn edrych arni mewn dryswch ac yn penderfynu anwybyddu’r cwestiwn)*

Leon: Y...mae pawb sydd yn ciwio ar yr ochr yma yn cael *priority babes, don’t panic*.

Rhiannon: (*Wedi dychryn hyd yn oed mwy*) Wel wir. Gobeithio fydd hynny reit handi i mi gael gwydriad o rhywbeth, cryf!!

Shannon: (*O ganol y rhes)* Gei di wbath cryf i dy drwyn os ti’m yn heglu hi i cefn!

 *(Mae’n gwneud ei ffordd i gefn y llinell gan edrych dros ei thrwyn a’r bawb. Gyda Pwyll a Gwern yn ei dilyn fel cynffon yn cario ei bagiau iddi.)*

Rhiannon: Paid a cymryd dim sylw ohonyn nhw Gwern fach. Tydi rhai pobl ddim yn deall cwrteisi fel ni. Rŵan, ydi popeth gen ti?

Gwern: Ydi mam.

Rhiannon: Hogyn da. *(Mae Rhiannon yn estyn i’w bag duty free ac yn cyflwyno gwydr fach blastig)* Dal hwn i mami, Cariad. *(Mae’n estyn mewn i’r bag eto ac yn tynnu potel fawr o gin allan.*

Pwyll: Rhiannon, cariad. Oes angen gwneud hynny fan hyn?

Rhiannon: Pwyll, mae’n bosib y byddwn ni’n aros yma am oes eto. Mae syched arna i.

*(Mae Rhiannon yn parhau i dywallt y gin i’r gwydr. Mae’n stopio, edrych arno, a rhoi ychydig bach mwy.)*

Pwyll: Y, reit dwi’n meddwl fod hynny’n ddigon cariad.

Rhiannon: Seriously, Pwyll. Dwi’n teimlo fel mod i ar wyliau gyda fy nhad. Lighten up.

*(Mae’n rhoi clec i’r diod heb iddo gyffwrdd yr ochrau)*

Gwern: Mam, ga’i chwarae gêm am chydig tra ein bod yn aros?

Mam: Cei siŵr cariad annwyl. *(Mae Gwern yn tynnu Nintendo Switch neu rhywbeth o’r fath o’i fag ac yn dechrau chwarae.*

Rhiannon: Mae na rywbeth yn teimlo o’i le am hyn.

Pwyll: Am beth, cariad?

Rhiannon: Wel – fydde ti ddim yn disgwyl bach gwell safon i rhywun sydd yn hedfan dosbarth cyntaf? Rydyn ni wedi talu digon i fod yma.

Pwyll: Wel a dweud y gwir, cariad ges i gynnig arbennig o dda. Mae’n syndod bod tocynnau wedi bod ar ôl gyda pris mor isel a dweud y gwir.

Rhiannon: Wel, dyna lwcus. Dwi’n siŵr fydd popeth yn iawn unwaith byddwn ni ar yr awyren. Tybed beth fydd ganddyn nhw fel *freebies* tro hyn. Dwi’n dal i gael defnydd allan o’r pyjamas Emirates ar ôl taith 2019. Ansawdd arbennig.

Pwyll: Ie, dwi’n siŵr fod y slippers gen i yn rhywle hefyd.

Rhiannon: O na Richard, mae rheini wedi hen fynd. Nes i werthu nhw ar Vinted. £10 cofia.

*(Mae Pwyll yn edrych arni, yn methu credu’r hyn sydd newydd ddod allan o’i cheg.*

Leon: Reit can i have your attention please. Os newch chi wneud yn siwr fod eich pasborts a boarding passes yn barod CYN cyrraedd y cownter i ni gael pawb on as soon as possible plis.

*(Tro Rhys gyntaf)*

*Leon:* Pryd gafodd hwn ei dynnu?

Rhys: Rhyw chwe mlynadd nol? Pam?

Leon: Ti’n cael lle da gyno hon maraid. Seat F row 27 (*Ac mae’n stampio’r pasbort. Mae Rhys yn mynd yn ei flaen yn ansicr beth i wneud o’r sylwad. Mae Lisa yn cael ei gadael drwadd yn syth ac yn chwerthin ar Rhys. Tro Barry a Shannon nesaf. Mae rhaid i Barry dddangos llun o Kyler.)*

Leon: (*Yn stydio’r llun ac yna nol at Barry)* Da chi’m yn debyg iawn chwaith na?

Barry: Na, cradur yn tynnu ar ol ei fam.

Leon: A’r dyn llefrith ia? (*Gan chwerthin ar jôc ei hun cyn sylweddoli nad oedd Barry yn ei weld yn ddoniol o gwbl.)* I’m only messing!! (*Mae’n edrych yn sydyn dros basport Barry a Shannon a’I gadael nhw drwodd.*

*Tro Helen ydi hi nesa – Mae hi’n gweld Leon ac yn cynhyrfu’n lân i gael mentro defnyddio ei Sbaeneg gora.) Hola. Mi nombre es Helen. Como Estas?*

Leon: Arglwydd, safia fo cyw. *No comprende.*

*(Mae Helen i weld wedi siomi wrth ddeall mai Cofi hefo layer o fake tan yn ormod ydi Leon a nid Sbaenwr â chroen olewydd. Mae’n mynd yn nerfus unwaith eto)*

Leon: (*Yn medru gweld yn amlwg fod Helen am fod yn deithiwr problemus gyda’r nerfau)*

First time cyw? ’Da ni gyd di bod ’na! Coeliwch chi fi, chewch chi ddim gofal gwell yn nunlla. If you go down we go down with you!!

*(Mae Helen yn edrych fyny arno, yn gafael yn ei phasbort ac yn rhedeg drwodd yn crio)*

Oh gosh, pam bo fi newy’ ddeud hyna?? Idiot!!

*(Daw Gwern, Rhiannon a Pwyll ymlaen gyda Rhiannon yn edrych reit ddiamynedd. Mae Rhiannon bron a thaflu’r pasbort i wyneb Leon. Mae Leon yn penderfynu herian Rhiannon am fod mor hý.)*

Oh, hold your horses. Di hwn ddim yn iawn.

Rhiannon: Be da chi’n feddwl?

Leon: Dim chi sydd yn y llun yma.

Rhiannon: Wel ia siwr. Be sy’ haru chi?

Leon: Na, fedar o ddim bod. Tydi’r ddynes yn y llun yma ddim wedi defnyddio box dye.

Rhiannon*: (Yn sylweddoli ei fod yn herian)* Rhag eich cywilydd chi. Mae fy ngwallt i’n gwbl naturiol i chi gael dalld. Gwyliwch chi. Fydda i’n eich reportio chi i’r cwmni.

Leon: Don’t threaten me with a good time cyw! Swni’n medru g’neud hefo suspension bach, get away from it all.

(*Mae pawb yn mynd yn eu tro drwy’r check in. Mae’r golau yn diffodd. )*

Golygfa 3*: (Gosod y llwyfan i edrych fel cefn awyren gyda drws tŷ bach yn y cefn a gofod rhwng y drws a’r seddi i wneud lle i’r troli fynd a dod.*

*Y cwpl cyntaf i ddod ymlaen i’r awyren ydi Rhys a Lisa – mae nhw wedi archebu sedd ffenest a sedd pen yn y gobaith y bydd neb wedi archebu’r un yn y canol fel bod mwy o le ganddynt.*

*Mae Rhys yn gwneud ei ffordd at y ffenest.)*

Lisa: Ohh ga’i fynd at y ffenest plis?

Rhys: Ond tocyn fi sydd hefo ffenast!

Lisa: Dio’m bwys nadi! Plîs, plîs, plis?

Rhys: Iawn! *(Gan rowlio ei lygaid)* Ga’i fwy o leg room ar y pen be bynnag.

(*Nesa ar yr awyren daw Barry, Shannon a’r babi. Mae ganddyn nhw lwyth o stwff, lot mwy na’r hyn sydd i fod ganddyn nhw*)

Barry: ’Di babi gen ti?

Shannon: Nadi, dwi ’di gadal o yn Gate 5! Yndi mae o gena i, ti’m yn gl’wad o’n sgrechian?

Barry: Jyst gneud siwr fod o’n iawn oni!! Reit, agor y compartment yna i fi

(*Mae o’n stwffio un ces, blanced a ymbarel fewn i un compartment – ac felly does dim lle i ddim byd arall. Mae’n edrych o’i gwmpas ac yn gweld fod gan Rhys a Lisa ddim byd yn eu compartment nhw)*

Barry: (*At Rhys*) Iawn? Yrm, sa chi meindio i ni roi chydig o stwff ni ochr chi? Gweld bo chi’m yn iwsho fo lly?

Rhys: Y, ia caria di ‘mlaen!

Barry: (*Yn codi ces dros ei ben ac yn gwthio ei fol yn erbyn Rhys wrth straffaglu i gael y cés i mewn. Mae Rhys yn edrych reit anghyfforddus ac yn cael arogl gry o chwys Barry yn ei wyneb.)*

Diolch ti! (*Yn troi yn ôl at Shannon*) Wbath arall? *Mae Shannon yn rhoi blanced a chlustog iddo ac un o’r bagiau duty free. Erbyn hyn mae Helen wedi dod i mewn yn awyddus i ddod o hyd I’w sedd reit handi ond mae Barry yn y ffordd.*

Helen: Sori, sgiws me

Barry: Dau funud, cyw. ’Di mynd a babi ar awyren ddim yn hawdd!

*Helen (Yn sylweddoli ar sgrechian Kyler ac yn dechrau teimlo’n waeth.)*

 (*Barry Yn swapio pethau o un lle i llall ac yn newid ei feddwl o hyd cyn i Helen golli amynedd)*

Helen: Iesu grist - stedda lawr!!

*(Barry, mewn syndod, yn eistedd i lawr yn araf fel petai wedi cael row gan ei athrawes Gynradd.*

*Mae Helen yn edrych o’i chwmpas am ei sedd cyn dod i stop wrth Rhys a Lisa)*

Helen: Helo, yrm, dwi’n meddwl mai fy sedd i ydi hona.

*(Rhys a Lisa yn edrych ar ei gilydd mewn anghrediniaeth cyn edrych yn ôl ar Helen a symud ei goesau i wneud lle iddi. Mae Rhys a Lisa wedi pwdu oherwydd hyn.*

*Mae Helen yn gwneud ei hun yn gyfforddus ac yn tynnu inhaler o’i phoced a cymeryd dwy dabled i helpu gyda’r nerfau. Clywir swn cyhoeddiad SFX cloch)*

Helen: ‘AAAHH’ (*Mae’n gafael yn dynn yn llaw Rhys)*

*Leon: (Clywir llais Leon yn cyhoeddi dros y tanoy)* ‘Bore da a chroeso i Teithiau Trwsgl – Smooth take off every time : Codiad llyfn pob amser’. Os ga’i ofyn i bawb ffeindio eu sedd mor fuan a phosib. Cofiwch fod rhaid rhoi eich bagiau o dan y sedd o’ch blaen a sicrhau fod teclynnau wedi diffodd.

Helen: (*yn sylweddoli ei bod wedi gorymateb.*) Sori – nervous passenger!

*(Mae Leon yn dod i mewn ac yn cychwyn cau drysau’r compartments.*

*Yn ei ddilyn mae Rhiannon, Pwyll a Gwern)*

Rhiannon: Oh craduriaid, sbiwch agos at ei gilydd mae nhw. Fel tin sardins. (*Yn troi at Barry*)

Esgusodwch fi – wyddoch chi lle mae pobl dosbarth cyntaf fod i fynd?

Barry: Hah, ia da wan! How the other half live de.

Rhiannon*: (Yn edrych arno’n ddryslyd cyn tynnu sylw Leon. Mae’n brysio yn ei blaen gan estyn ei thocyn.* )

Esgusodwch fi, ble mae’r seddi yma os gwelwch yn dda?

Leon: Ah, dyma ni - y tri yma. (*Mae’n pwyntio at y seddi wrth ei ochr o flaen Barry a Shannon*.

Rhiannon: Sori? Na maraid eich bod chi wedi drysu. Ryda ni’n hedfan dosbarth cyntaf.

Leon: Dwi’m yn meddwl cyw bach. 26A to 26C – Fa’ma.

Rhiannon: Pwyll - dangos y booking i’r dyn bach ’ma. Mae’n amlwg fod o’m yn fy neall i’n siarad.

Leon: Miss, does na ddim first class ar yr awyren yma.

Rhiannon: Wel, mi yda ni ar yr un anghywir felly tydan, yn amlwg. Pwyll! Y booking?

Pwyll: (*Mae ei wyneb yn suddo wrth edrych dros y booking. )*

Ddrwg gen i cariad ond dwi’n meddwl ei fod o’n gywir.

Rhiannon: Ond nes di ddweud dy fod wedi bwcio first class.

Pwyll: Wel, oeddwn i’n meddwl mod i wedi ond erbyn gweld first flight dwi wedi’i brynu.

Gwern: Daaaad!!!

Pwyll: Dim rwan, Gwern!

Rhiannon: Be? First flight be?

Leon: First flight o’r dydd miss. Ond peidiwch chi poeni, ma gyno ni first class service yn fa’ma i chi. Mond fod o ar economy budget. Fyddwch chi’m callach o’r gwahaniaeth.

Rhiannon: Fedrai’m credu hyn. Dwi’n mynd off. Nawni sortio flight arall. Dowch!

Leon: www no can do sori del, drysa ‘di cau.

Rhiannon: Be?

Gwern: O, Mam be ‘da ni fod i neud?

Pwyll: Duw, duw tydio’m mor ddrwg a hynny!

Rhiannon: Cau dy geg! Allai’m credu mod i di priodi rhywun mor dwp!

Rhys: (*Dan ei wynt*) ’Sgwni pam? (*Gan wneud ystym pres*)

Leon: Miss, ma rhaid i chi eistedd neu fedrwn ni ddim cychwyn. Ond tydw i ddim yn agor y drysau na eto nes bo ni’n glanio yn Sbaen.

*(Mae’r tri yn eistedd a Rhiannon yn gwrthod edrych ar Pwyll ac yn amlwg yn feirniadol iawn o safon yr awyren.*

*Mae cloch cyhoeddiad yn canu eto, a Helen bron a neidio o’i chroen.)*

Helen: Waaa!!

*(Llais capten dros y tanoy*) - Foneddigion a boneddigesau. Croeso mawr i chi ar awyren \*\*\* Fi ydi’r capten Rich Crash ond peidiwch chi a phoeni, crash by name not by nature. (*Mae Helen yn dechrau crio*)

Os ga’i eich sylw chi am yr ychydig funudau nesaf. Yr amser rwan ydi 08:35, mi fyddwn ni yn cychwyn am 8:45 ac yn glanio yn Sbaen tua 12:15 yn yr amser lleol.

Dwi’n siwr eich bod chi gyd wedi cwrdd a Leon bellach, eich cynorthwyydd cyfrifol dros y siwrne hon. Mi fydd Leon yn mynd dros y rheolau diogelwch hefo ni rwan a dangos i chi be yn union i neud tasa ni yn cael ein hunain fewn i argyfwng. Wrth gwrs dwi’n gobeithio osgoi hynny ond does wybod be sy’n medru mynd o’i le nagoes. Ta waeth, dwi’n mynd off track.

Felly yn gyntaf, os ’newch chi wneud yn siwr fod y rhaff saff yn dynn amdanoch. Mi fydd hawl gennych i dynnu rhain unwaith fydd y golau wedi diffodd ond mi fyddwn ni’n awgrymu i chi eu cadw nhw mlaen drwy gydol y daith. Does dim byd gwaeth na gorfod ffidlan hefo gwregys pan mae’r awyren yn disgyn nol am y ddaear yn gwneud 500 milltir yr awr.

Os ’da ni’n ffodus nawn ni lanio mewn dŵr, sy’n rhoi 5% gwell siawns i ni fyw. Yn yr achos yma, mae yna siacedi achub wedi ei lleoli o dan eich sedd. Rhowch y siaced dros eich pen a thynnu’n galed ar y tennyn iddo enchwythu.

Barry: Be di enchwythu?

Shannon: Shd!!

Capten: Os nad yw’r tennyn yn gweithio chwythwch y beipen goch yn galed nes fod y siaced yn llawn aer.

Mae yna olau bach ar ysgwydd y siaced. Mae rhain yn ddefnyddiol iawn os ydych yn cael eich dal yn y môr er mwyn tynnu sylw’r criw achub, os ddown nhw byth o hyd i ni, wrth gwrs.

Yn olaf, bydd mygydau anadlu yn disgyn o gefn y sedd o’ch blaen Os na fydd hyn yn digwydd yn awtomatig, pwyswch y botwm argyfwng sydd wrth eich ffenest. Unwaith fydd y mwgwd wedi disgyn, rhowch y band dros eich pen a’i dynnu yn dynn i’w le a neith y mwgwd ddechrau gweithio yn awtomatig. Os ddim fyddwch chi’n siwr o wybod, fyddwch chi’n llug ar llawr o fewn 20 eiliad. Gnewch yn siwr gyda’r holl gamau diogelwch yma eich bod yn sortio rhai eich hun cyn neb arall. There’s no friends in disasters, medda nhw.

Barry: Pwy ‘di nhw?

Shannon: Seriously Barry!!

Capten: Mwynhewch y siwrne a cofiwch, dim ond 1 allan o pob 100,000 awyren sydd yn cael damwain pob blwyddyn. Felly mae’n bosib, ond ddim yn debygol.

*(BEEP – Mae’r cyhoeddiad yn distewi ac mae Helen wrthi’n chwydu mewn i fag papur a pawb yn teimlo lot gwaeth na oedden nhw cynt.)*

*(Mae Kyler yn dal i grio ac mae Rhiannon yn dal i dantro am gamgymeriad Pwyll.*

*Mae sŵn yr injan yn codi ac mae Lisa yn mynd rownd pawb yn cynnig mint imperial ar gyfer yr esgyniad. Mae pawb yn derbyn heblaw Rhiannon.*

*Mae Helen yn gwneud ystum gweddi cyn edrych i fyny. Mae’n tynnu arm bands o’i bag ac yn dechrau chwythu fel peth gwirion. Mae’n cymryd 2 dabled arall ac wedyn yn gafael llaw y ddau bob ochr iddi.*

*Golau yn diffodd.*

*Saib sydyn i nodi amser yn mynd heibio )*

*Golygfa 4 – (Golau ymlaen. Sŵn injan i’w glywed yn ddistaw yn y cefndir. Mae Kyler yn dal i fod yn crio a methu setlo gyda Shannon a Barry yn gwneud ffys mawr ohono*

*Mae pawb yn rhyw ben dwmpian neu yn siarad ymysg ei gilydd.)*

Pwyll: Oes gen ti ddŵr Rhiannon? Mae syched mwya ofnadwy arna’i.

Rhiannon: Nagoes. A hyd yn oed tasa gena i, fyswn i ddim yn ei wastio fo arna ti.

*(Daw Leon rownd o’r cefn hefo troli.)*

Pwyll: O! O’r diwedd! Diolch byth am hynny!

Leon: Step aside! Trolley coming through. Te, coffi?

Oh, hold on (*Mae’n cymryd sniff o’r ddau* fflasg) Dwi ‘di g’neud dau goffi! Haha, silly me! 2 secs.

*(Mae Pwyll yn rowlio’I lygaid eto ac yn suddo yn ôl i’w gadair.)*

Leon: Reit, try again. Te ta coffi del?

*(Mae o’n mynd drwy pawb yn eu tro gan ail adrodd popeth sydd ar gael i bawb yn unigol)*

Pringles, Kit Kat, Mars bar, twix, Pretzels. Diet Coke, Coke full fat, Peroni, G&T, Gwin Coch, Gwyn neu Prosecco. Dim Snickers, gyno ni rhywun hefo nut allergy.

*(Mae pawb yn cymeryd eitem neu ddau yn eu tro ac yn tapio ffons i dalu)*

*(Daw tro Pwyll a Rhiannon i archebu. )*

Leon: Reit, Posh a Becks, be gymwch chi? Gyno fi dê, coffi, Pringles, Kit Kat..

Pwyll: Dwi’n meddwl mod i ’di deall beth sydd ar gael diolch.

Leon: Ok, wel, ‘cofn bo chi heb ddalld gyno ni rhywun on board hefo *nut allergy* so ’sgenai ddim *Snickers*. Bach yn selfish os ti gofyn ‘tha fi!

Rhiannon: Be’?

Leon: Dod ar awyren a disgwyl i pawb *bend over backwards* achos bo chdi methu handlo bach o gnau? Dylsa nhw orfod gwisgo masg *if you ask me*. Neu *double up* ar yr epi pens. Neu gwell fyth, *get a grip. It’s only a rash sweetheart.*

Rhiannon: (*Mewn syndod llwyr*) Gwern bach sydd ag alergedd i gnau! Ddrwg gena i ein bod ni’n achosi gymaint o drafferth! Dwi isho manylion eich rheolwr chi!! Da chi’n *disgrace*!!

Leon: (*Yn rhoi potel o prosecco lawr i’r ddau reit handi a Kit Kat i Gwern.)* O my life dwi’n so fired!! *(Mae’n brysio i ffwrdd hefo’i droli yn ôl i gefn yr awyren.)*

Rhiannon: Ych, am *brosecco* rhad!! Mae fel yfed finegr.

Shannon: Sori, yda chi just yn mynd i gwyno am pob dim tra bo ni ar yr awyren yma?

Rhiannon: Sori, bydd rhaid i ti siarad yn Uwch, dwi methu dy glywed di dros yr holl sŵn crio.

Shannon: Dim pawb sy’n ddigon lwcus o allu hedfan Dosbarth cyntaf a chael champagne a Gŵr i redeg iddyn nhw 24/7.

Rhiannon: Na, dwi’m yn gweld y lwmp o ŵr sgen ti yn rhedeg yn bell iawn chwaith ffordd mae o di chwalu’r pringles ‘na.

Barry: Hei, dwi heb gael brecwast! A dwi yn rhedeg iddi actually.

Shannon: Cau dy geg Barry! Wel os di’ch gŵr chi mor berffaith sa chi’n hedfan Dosbarth cynta rwan bysach. Should’ve gone to speksavers os ti’n gofyn tha fi!

Rhiannon: Camgymeriad gonest, digwydd I bawb (*Drwy ei dannedd gan syllu’n oeraidd ar Pwyll*)

Shannon: (*Yn cyfeirio at Pwyll*) Os da chi’n gofyn i mi da chi’n haeddu gwell na cael eich trin fel bytlar.

Helen: (*Yn deffro o rhyw bendwmpian - Y cyffuriau wedi dechrau cicio mewn – chydig yn spaced out*) Dowch rwan, dim fel hyn mae trin ffrindiau. *Feel the love, feel the good energy guys.* (*Mae’n gafael yn wyneb Rhys)* Wow, ti’n edrych yn rili rhyfedd heb glustiau.

Shannon: Jesus christ, faint o pills ma hona di gymryd?

Rhiannon: Mae Pwyll yn hapus iawn yn ei briodas os oes rhaid I chi gael gwybod. Da chi betha ifanc ddim yn gwybod ystyr perthynas dyddia yma. Dim ond sextio a face time’io mae pobl dyddia yma cyn mynd mlaen i’r partner nesaf. Does neb yn gwybod beth ydi ymrwymiad ac aberth i berthynas dim mwy.

Shannon: *Calm down, Oprah*. Dwi a Barry wedi ‘ymrwymo’ digon i aros efo’n gilydd ers oes actually. A hynny heb i un orfod dictate’io llall. Do Barry?

Barry: (*Ddim y hyderus)* Ia, do siwr.

Rhiannon: Ella dylsa chi ymrwymo mwy fewn i ymchwil ar sut I setlo babi ar awyren.

*(Fel mae Shannon yn codi I ymateb daw cryndod mawr o nunlle ac mae Helen yn ffrwydro I banic unwaith eto. Daw’r cloch cyhoeddiad ymlaen a llais Leon. )*

Leon: Boneddigion a boneddigesau fel da chi’n gweld ma ganddo ni fymryn bach o *turbulence*. Os ga’I ofyn i pawb remain calm!! Os newchi gadw eich gwregys ymlaen nes fydd yr turb… (*Mae Helen yn dechrau estyn am yr emergency button)* Neith rhywun gydio yn Helen rhes 27 plis? Helen, stop wan! Helen! Na peidiwch a gwasgu hwnna.. Naaa

*(Er gwaetha ymdrechion pawb I’w thynnu nôl mae Helen yn gwasgu’r botwm coch. Mwyaf sydyn mae panic yn lledaenu ar draws yr awyren. Mae golau coch yn fflachio a gas masks pawb yn cael eu gollwng o’r sedd blaenorol. Mae Helen yn gosod ei mask ei hun cyn mynd ati i geisio helpu Rhys a Lisa.)*

Quick! Quick mond 20 eiliad sgynno chi. SAVE YOURSELVES!!! (*Mae Gwern yn sgrechian, mae’r babi yn crio, mae pawb mewn panic. Mae Leon yn ceisio gweiddi ar pawb i beidio mynd I banig ac I aros yn eu seddi ond mae pawb yn ei anwybyddu.)*

Helen: Da ni gyd yn mynd i farw!! (*Mae Helen yn tynnu’r siaced achub oddi dan ei sedd ac yn chwythu’r beipen fel peth gwirion. Mae Leon yn gorfod neidio am ei phen er mwyn ei restrainio hi.*

*Mae pawb yn dal i sgrechian a gafael am ei gilydd.)*

Pawb: AAAHHHHH

*Golau yn diffodd.*

***Golygfa 5*** *- Golau ymlaen*

*Mae gan bawb bellach ddiod alcoholic a golwg reit emosiynol ar bawb. Mae Leon ar ei gwrcwd yn ceisio cysuro Helen sydd yn chwythu mewn I fag papur.*

Leon: Na dwi’n dalld pam eich bod chi wedi mynd I banig cyw bach. Ma’r petha ma’n digwydd.

Helen: Be, da chi wedi cael hyn o’r blaen?

Leon: Wel… naddo dim cweit i’r *exreme* yma mae rhaid i mi gyfadda.

Helen: O dwi mor sori pawb, dwnim be ddoth drostai?

Barry: Y pack cyfa o’r tabledi na o bosib del?

*(Does neb yn gwerthfawrogi ei sylwad smala.)*

Leon: (*Yn amlwg mewn poen)*  Reit, da chi’n meddwl fedrwch chi adael fynd o’n llaw i rwan?

*(Mae Helen yn gadael fynd o’ law ac mae’r llaw yn disgyn fel plwm ar y llawr cyn iddo ei hysgwyd i ddod nôl yn fyw. Mae’n cerdded i ffwrdd i gefn yr awyren.)*

Helen: Dwi’n teimlo reit flinedig deud gwir. (*Mae Helen yn sydyn syrthio I gysgu. Mae Rhys yn gwneud ystym i Lisa tuag at y ty bach. Mae Lisa yn rhoi gwen fach slei iddo.)*

Rhys: (*Yn sibrwd)* Tyd laen. Fydd neb callach os awni’n sydyn.

Lisa: Shh! Cofn i hypercondriacd Hell glywed ti. Dos di gynta ta.

Rhys: Na dos di gynta. Na’I ddilyn chdi wedyn, cogio bo chdi di anghofio mynd a rwbath efo chdi i toilet.

Lisa: Fel be?

Rhys: Dwi’m yn gwbod! Just dos di gynta a paid a cloi, ddoi syth ar dy ôl di mewn 10 eiliad.

Lisa: Na be os ddaw rhywun arall?

Rhys: Ddaw na ddim. Na’i neud rhyw dagiad rhyfedd fel bo ti’n gwybod na fi dio.

Lisa: Iawn ok! Paid a bod yn hir ta. (*Mae Lisa yn dringo dros y ddau ac yn gwneud ei ffordd I gefn yr awyren. Mae Rhys yn edrych allan drwy’r ffenest ac yn cyfri yn ei ben. Yn y cyfamser mae Pwyll yn tisian ac yna’n codi gan wneud ei ffordd at y canol.Ar yr union amser mae Rhys yn troi i godi.)*

Rhys: Ww yrm, oni di codi cyn chi.

Pwyll: *(Mewn llais annwyl, diniwed)* Dim ond nôl papur i sychu’n nhrwyn ydw i. (*Mae’n gwneud swn tuchan eto)* Fyddai ddim chwinciad.

Rhys: NA! Dwi angen mynd.

Pwyll: *(Wedi synnu)* Wel, dylsa ti fod wedi codi’n gynt.

Rhys: (*Yn ceisio gwthio heibio Pwyll. Mae’r ddau yn dechrau cwffio fel cathod bach, yn eitha pathetig. Mae Pwyll yn llwyddo i fynd heibio a chyrraedd y drws tŷ bach.)*

Pwyll: Dyna ddigon!!

*(Mae Pwyll yn mynd mewn i’r tŷ bach a’r drws yn cau ar ei ôl. Mae Rhys yn eistedd nôl I lawr ac yn dechrau mynd yn aflonydd ac yn chwys domen. Clywir synau awgrymog yn dod o’r cefn gan Lisa cyn sgrech fawr. Mae Lisa yn rhedeg allan o’r tai bach gan altro ei thop. )*

Lisa: Y mochyn! Be da chi’n neud yna?

*(Mae Pwyll yn dod allan gan altro ei drowsus)*

Rhiannon: Pwyll?!

Gwern: Dad?!

Pwyll: Dim fi nath!! Mond nôl papur toiled oeddwn i?

Rhys: Ti’n tynnu dy drwsus I chwythu dy drwyn rwan lly wyt?! Y sglyfath! (*Mae Rhys yn ceisio gafael ar Pwyll ond mae Barry yn ei sdopio)*

Barry: Dio’m werth o met dio’m werth o! Cool down wan.

Rhys: Mi laddai di!!

Lisa: Rhys!! Odda chi fod i ddilyn fi fewn!

*(Pawb yn edrych yn amheus ar y ddau – Rhys yn teimlo cywilydd.)*

Rhys: Neshi drio ond nath snotty yn fama fynu cal mynd gynta do.

Rhiannon: Be ddaeth dros dy ben di Pwyll?!

Pwyll: Hi ddaru afael yndda i.

Lisa: Genai pob meddwl i’ch reportio chi!! Y mochyn!

Rhiannon: Laswn I eich reportio chithau hefyd! Public indecency. Ecsposio’ch hunan felna a plant bach ar yr awyren. Lle mae’r lembo bach twp na?

*Daw Leon rownd y gornel*

Leon:Be di’r holl sŵn ma? Pam fod pawb yn sefyll? O na be ma Helen di neud wan to. *(Mae Helen yn dal i gysgu’n sownd.)*

Rhiannon: Dwisho’r ddau yma off yr awyren. Rwan.

Leon: Ah daria, dwi di gadael y parachutes adra sori.

Rhiannon: Tydi hyn ddim yn ddoniol. Mae’r ddynes yma wedi gropio fy ngŵr i!

Lisa: Gropio? Da chi’n cymryd y piss? Swni’m yn mynd yn agos ata fo tasa chi’n talu mi.

(Pwyll *Yn edrych reit chwith am y sylwad yna)*

Rhiannon: Ti di arfer cael dy dalu am fath bethau masiwr do?

Lisa: Reit, ti’n chael hi*! (Mae Lisa yn neidio am Rhiannon a Rhys yn neidio am Pwyll. Mae Gwern yn sgrechian unwaith eto, Shannon yn ceisio gwarchod y babi gyda Barry yn cael ei ddal yng nghanol y cwffio a Leon yn diflannu yn ôl i’r cefn unwaith eto*. )

*Golau yn diffodd.*

***Golygfa 6*** *- Golau ymlaen*

*(Mae pawb bellach yn ôl yn eu seddi hefo ice lollys ar eu talcen yn dilyn y cwffio. Mae Leon yn ymddangos o’r cefn. )*

Leon: Na chdi John Cena, mond choc ice odd genai ar ôl. (*Mae Rhys yn edrych arno ddim yn gwerthfawrogi’r gymhariaeth cyn rhoi’r choc ice i orffwys ar ei foch.)*

Dwi erioed wedi cyfarfod criw mor uffernol a chi in my 20 years fel cabin crew. O ddifri calon!! Pryd da chi gyd yn hedfan nôl? (*Mae pawb yn rhoi dyddiad gwahanol iddo.)*

Wel thank the bloody lord for that. Does na ddim rheswm i chi siarad eto felly.

*Daw cloch cyhoeddiad unwaith eto a llais y capten*

Capten: Boneddigion a boneddigesau ga’i ofyn i chi roi’r gwregys ymlaen wrth i ni baratoi at y disgyniad. Ga’i ddiolch i’r rhan fwyaf ohona chi am fod yn deithwyr mor dda. I’r ddynes yn rhes 27 mi fydd na ddirwy yn cael ei anfon i chi i wneud fyny am ail osod y mygydau ac am y loes cyffredinol a achoswyd i weddill ein teithwyr. Plis, peidiwch byth a bwcio hefo ni eto. *Consider yourself on the black list.*

Ga’i ofyn i chi fod yn ofalus wrth adael yr awyren os gwelwch yn dda. Da ni’n edrych ymlaen i’ch gweld chi eto yn fuan ar teithiau trwsgl; Smooth take off every time, codiad llyfn pob amser.

Diolch.

Shannon: Wel ma hwn yn sicr wedi bod y dair awr waetha o fy mywyd.

Rhiannon: Eiliaf! Na’i farw’n hapus os welai byth mo honno chi eto!

Rhys: Ditto!!

Lisa: Gwynt teg ar eich hol chi dduda i

*(Saib – yn gyndyn mae’n cynnig mint imperial i bawb eto*) Rhywun isho mint imperial?

*(Mae pawb yn gwrthod y tro hyn.)*

*Clywir sŵn yr awyren yn glanio ac mae Helen yn saethu i’r awyr gan glapio a llongyfarch pawb.*

*Mae pawb yn tynnu’r gwregys ac yn estyn am eu bagiau. Mae’r disgwyl i fynd ffwrdd yn lletchwith ofnadwy gyda pawb yn gwrthod dweud dim i’w gilydd ac yn gwneud ystumiau ty ôl i’r llall. Mae’n rhaid i bawb aros i Barry gael trefn ar yr holl stwff ayyb.*

*Unwaith mae pawb wedi mynd mae Leon yn ymddangos ac yn cymeryd anadl ddwfn cyn disgyn yn ôl ar y rhes flaen a diolch I’r nefoedd eu bod wedi mynd.*

*Daw llais y capten unwaith eto:* Leon, mae CEO y cwmni wedi cysylltu – Mae *trip advisor* yn mynd yn nyts – rhyw Rhiannon Prydderch isho gwneud cwyn swyddogol? *It’s not looking good.*

*Mae Leon yn tynnu ei gap dros ei wyneb ac yn suddo’n ddyfnach i’r seddi.*

*Golau yn diffodd.*

***Golygfa 7*** *- Golau yn codi Mae’r llwyfan wedi ei glirio – Mae desg derbynfa yng nghanol y llwyfan a saethau yn pwyntio i ardaloedd gwahanol megis Pwll Nofio, Ystafelloedd, Bar ayyb. Mae Barry a Shannon o flaen y dderbynfa gyda’u cefn at y gynulleidfa megis arwyddo mewn i’r gwesty. Mae Rhiannon, Pwyll a Gwern yn ymddangos o’r chwith ac mae Lisa a Rhys yn ymddangos o’r dde. Mae pawb yn siarad ymysg eu gilydd. Mae Barry a Shannon yn troi i wynebu’r gynulleidfa ac mae pawb yn baglu ar ei gilydd yn y canol gan sylweddoli pwy ydyn nhw. Mae pawb yn syllu ar ei gilydd am eiliad mewn anghrediniaeth. Daw Helen i mewn mewn snorcl a rubber ring.*

Helen: (*Wedi cynhyrfu’n lan).* Ohhh myyy gosh!! Be di’r chances o hyn??

*(Mae Rhiannon yn taflu ei summer hat ar y llawr ac yn mynd yn syth nôl i gyfeiriad ei ystafell.)*

Rhiannon: *For goodness sake!! (Mae Gwern a Pwyll yn ei dilyn. Mae Rhys a Lisa yn troi ar eu sawdl ac mae Barry a Shannon yn brysio oddi yno gan adael Helen yng nghanol y llwyfan ar ben ei hun yn edrych o’i chwmpas.*

*Daw Leon i mewn hefyd wedi gwisgo mewn rubber ring a snorcl cyn sylweddoli pwy sydd yno, a rhedeg allan eto.*

*Golau yn diffodd*